བོད་ཀྱི་བུད་མེད་ལྷན་ཚོགས་ནས་ཀྱང་རྒྱ་ནག་གཞུང་གི་སྲིད་ཇུས་ལ་ངོ་རྒོལ་དང་།ཧོང་ཀོང་གི་མང་ཚོགས་ལ་གདུང་སེམས་མཉམ་བསྐྱེད་མཚོན་ཆེད་དེ་རིང་བཞུགས་སྒར་རྡ་རམ་ས་ལའི་མོལ་ལ་གྷན་ཇི་རླངས་འཁོར་བབས་ཚུགས་སུ་སྔ་དྲོ་ཆུ་ཚོད་༡༠ནས་ཉིན་རྒྱབ་ཆུ་ཚོད་༣པའི་བར་དཔུང་རྟགས་སེར་པོ་འདོགས་པའི་ལས་འགུལ་སྤེལ་གནང་ཡོད་པ་དང་།དེ་བཞིན་དབུས་བོད་ཀྱི་གཞོན་ནུ་ལྷན་ཚོགས་ཀྱི་གོ་སྒྲིག་འོགབཞུགས་སྒར་དྷ་རམ་ས་ལའི་རླངས་འཁོར་འབབ་ཚིགས་སུ།ཧོང་ཀོང་མི་མང་ལ་གདུང་སེམས་མཉམ་སྐྱེད་མཚོན་ཆེད་མར་མེ་ཁྲོམ་སྐོར་གྱི་ལས་འགུལ་ཞིག་སྤེལ་འདུགཧོང་ཀོང་ནང་དམངས་གཙོར་རྒྱབ་སྐྱོར་གྱི་ལས་འགུལ་སྤེལ་བཞིན་པར་རྒྱབ་སྐྱོར་གྱི་རྣམ་པ་སྟོན་མཁན་རྒྱ་ནག་རྒྱལ་ཡོངས་ཀྱི་ནང་མི་བཅུ་གཉིས་ལྷག་ཙམ་རྒྱ་ནག་འཛིན་སྐྱོང་མི་སྣས་འཛིན་བཟུང་དང་།༦༠ཙམ་ཞིག་ལ་འདྲི་རྩད་བྱེད་བཞིན་ཡོད་སྐོར་རྒྱ་ནག་ནང་གི་འགྲོ་བ་མིའི་ཐོབ་ཐང་སྲུང་སྐྱོབ་ཚོགས་པས་དེ་རིང་བརྗོད་འདུགརྒྱ་ནག་གི་སྲིད་འཛིན་ཞི་ཅིང་ཕེན་གྱིས་ཧོང་ཀོང་ནང་གི་ངོ་རྒོལ་ཐོག་གང་ཡང་མ་གསུང་བར་ཁུ་སིམ་མེར་བཞུགས་ཡོད་ནའང།རྒྱ་ནག་གི་རྒྱལ་དོན་ཉིན་མོ་སྲུང་བརྩིའི་མཛད་སྒོའི་ཐོག་མི་མང་དང་ཁ་མ་བྲལ་བ་བྱ་དགོས་པའི་སྐོར་འགྲེལ་བརྗོད་གནང་ཡོད་ཅིང།བཀའ་མོལ་དེ་ཧོང་ཀོང་གི་གནད་དོན་ལ་གོ་དགོས་ཀྱི་ཡོད་མེད་ཁ་གསལ་པོ་མེད་པ་རེད།ཉེ་ལམ་རེས་གཟའ་ཉི་མ་ནས་བཟུང་ཧོང་ཀོང་ནང་མི་མང་གིས་དམངས་གཙོར་རྒྱབ་སྐྱོར་གྱི་ངོ་རྒོལ་ལས་འགུལ་སྤེལ་བ་ནས་བཟུང་རྒྱ་ནག་སྐམ་ས་ཆེན་མོར་ཧོང་ཀོང་གི་དམངས་གཙོའི་ངོ་རྒོལ་ལ་རྒྱབ་སྐྱོར་གྱི་རྣམ་པ་སྟོན་མཁན་མང་པོ་རྒྱ་གཞུང་གིས་འཛིན་བཟུང་དྲི་བརྩད་བྱེད་བཞིན་ཡོད་སྐོར།རྒྱ་ནག་ནང་གི་འགྲོ་བ་མིའི་ཐོབ་ཐང་སྲུང་སྐྱོབ་ཚོགས་པས་འགྲེལ་བརྗོད་གནང་འདུགརྒྱལ་སྤྱིའི་ཉེས་ཡངས་ཚོགས་པས་བཏོན་པའི་བསྡོམས་རྩིས་ནང་།རྒྱ་ནག་ཁུལ་ཧོང་ཀོང་ནང་གི་གནད་དོན་དང་འབྲེལ་བའི་ཐོག་ནས་མི་༢༠འཛིན་བཟུང་བྱས་ཡོད་པ་དང་།༦༠ལྷག་དྲི་བརྩད་ཆེད་འབོད་བཀུགས་བྱས་འདུག